सलाइट यूनिवर्सिटी के मुलाजिमों ने कैंपस में निकाला मार्च,नारेबाजी
लौंगोवालमें सलाइट डीम्ड यूनिवर्सिटी के मुलाजिमों का संघर्ष लगातार जारी है। मरणव्रत भूख हड़ताल के चौथे दिन भी मुलाजिमों द्वारा कामकाज ठप रखते हुए यूनिवर्सिटी कैंपस में रोष मार्च किया गया धरना देकर मैनेजमेंट के खिलाफ नारेबाजी की गई। चार दिनों से मरणव्रत पर बैठे टेक्नीशियन जसविंदर सिंह की सेहत लगातार बिगड़ रही है डॉक्टरों की टीम लगातार उसकी सेहत पर नजर रख रही है।
सलाई मुलाजिमों द्वारा शुक्रवार को सलाइट इंप्लाइज वेलफेयर एसोसिएशन सलाइट इंप्लाइज एसोसिएशन की अगुवाई में कैंपस में रोष मार्च किया गया। एसोसिएशन के प्रधान जुझार सिंह लौंगोवाल ने बताया कि हालांकि मुलाजिम वफद की डायरैकटर सलाईट के साथ मांगों के निपटारे के लिए बैठक हुई थी लेकिन अभी तक कोई हल नहीं निकला है। मैनेजमेंट से विभागीय तरक्कियों, एसीपी पोस्टों के दोबारा गठन संबंधी कोई लिखित पत्र/ऑर्डर प्राप्त नहीं हुआ। जिस कारण मरणव्रत, भूख हड़ताल रोष प्रदर्शन लगातार जारी है।उन्होंने मांग की कि रजिस्ट्रार को पद से फारिग किया जाए, मुलाजिमों की तरक्कियां तुरंत की जाएं, एसीपी केसों का तुरंत निपटारा किया जाए पोस्टों का दोबारा गठन किया जाए। इस मौके डेमोक्रेटिक इंप्लाइज फैडरेशन के राज्य नेता बलवीर चंद लौंगोवाल ने मांग की है कि मुलाजिमों की मांगें तुरंत मंजूर करके लागू की जाएं। इस मौके पर जगदीश चंद, गुरजीत सिंह, कुलबीर सिंह, नवदीप गर्ग, अमरीक सिंह गिल आदि ने भी संबोधित किया।
लौंगोवाल में सलाईट डीम्ड यूनिवर्सिटी के मुलाजिम रोष मार्च करते हुए।
hin_Deva hin_Deva hin_Deva hin_Deva